
Parlamentul  României

Camera  Deputaţilor

Comisia pentru Industrii şi Servicii

Bucureşti 22.11.2016
                                        
Nr. 4c-3/439/2016
AVIZ
asupra proiectului de Lege privind aprobarea Ordonanţei de urgenţă a Guvernului nr.56/2016 pentru modificarea şi completarea Ordonanţei de urgenţă a Guvernului nr.120/2002 privind aprobarea Sistemului de susţinere şi promovare a exportului cu finanţare de la bugetul de stat
În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare cu proiectul de Lege privind aprobarea Ordonanţei de urgenţă a Guvernului nr.56/2016 pentru modificarea şi completarea Ordonanţei de urgenţă a Guvernului nr.120/2002 privind aprobarea Sistemului de susţinere şi promovare a exportului cu finanţare de la bugetul de stat, transmis cu adresa P.L.x. 496/2016 din data de 31 octombrie 2016, care va fi transmis Comisiei pentru buget, finanţe şi bănci care este sesizată în fond.

Senatul, în şedinţa din data de 24 octombrie 2016, a adoptat proiectul de lege.

Consiliul Legislativ, cu adresa nr. 880/19.09.2016, a avizat favorabil proiectul de ordonanță de urgență, cu unele observaţii şi propuneri.

Proiectul de Lege are ca obiect modificarea și completarea Ordonanței de urgență a Guvernului nr. 120/2002 privind aprobarea Sistemului de susținere și promovarea a exportului cu finanțare de la bugetul de stat, republicată. Examinarea proiectului de Lege a avut loc în sedinţa comisiei din data de 21.11.2016.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege.
În raport de obiectul şi conținutul său, proiectul de Lege face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru acest proiect de Lege, este Camera Deputaţilor.

PREŞEDINTE

IULIAN IANCU
Consilier parlamentar Neicu Cristina

Consilier parlamentar Gondoș Viorela

